Diari Oficial de la Generalitat Valenciana


Sumari del DOGV 8012, del 31-03-2017 (2017/2689)

RESOLUCIÓ de 24 de març de 2017, de la Direcció General d'Obres Públiques, Transport i Mobilitat, per la qual s'autoritza a prendre servei en l'àmbit funcional de Benicàssim als titulars d'autoritzacions del taxi de l'àmbit funcional d'Orpesa, en ocasió de la celebració del Festival SanSan de Benicàssim.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/2689


Data del document
:   24-03-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 24 de març de 2017, de la Direcció General d'Obres Públiques, Transport i Mobilitat, per la qual s'autoritza a prendre servei en l'àmbit funcional de Benicàssim als titulars d'autoritzacions del taxi de l'àmbit funcional d'Orpesa, en ocasió de la celebració del Festival SanSan de Benicàssim. [2017/2689]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions amb residència en una determinada àrea funcional puguen prendre servei en altres àrees funcionals.  
És previsible que la celebració del festival SanSan a Benicàssim comporte un important increment de les necessitats de mobilitat en el municipi esmentat i els voltants.   
A l'efecte de garantir una oferta de servei de taxi adequada en ocasió de la dita celebració, es considera oportú permetre que les autoritzacions de taxi de l'àrea funcional d'Orpesa puguen prendre servei a Benicàssim i que els titulars d'autorització de taxi de Benicàssim puguen prendre servei en l'àrea funcional d'Orpesa.  
  
D'altra banda, la disposició final primera de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general de Transports i Logística per a l'aplicació i interpretació de la dita ordre.  
  
Tenint en compte que la major distància possible entre les instal·lacions dels festivals a Benicàssim i les poblacions d'Orpesa, platja de la Conxa, platja del Morro de Gos, Marina d'Or i els càmpings, que són les ubicacions més habituals dels visitants d'aquests festivals és de 15 quilòmetres, es considera que l'aplicació de les tarifes vigents per a l'Àrea de Prestació Conjunta de Castelló evitarà possibles excessos tarifaris.  
Pel que s'ha dit anteriorment, a proposta de les associacions representatives del sector, fent ús de les competències i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per a la presa de servei de taxi  
Durant els dies 13, 14, 15, 16 i 17 d'abril de 2017 els titulars de les autoritzacions de taxi de l'àrea funcional d'Orpesa podran prendre servei a Benicàssim i els titulars d'autorització de taxi de Benicàssim podran prendre servei en l'àrea funcional d'Orpesa.  
  
  
Segon. Tarifes  
A fi d'evitar arbitrarietats en l'aplicació de tarifes, considerant la singularitat de l'esdeveniment citat i a fi de donar més seguretat als usuaris de taxi, tenint en compte que els vehicles de les autoritzacions per a prestar el servei de taxi del municipi d'Orpesa no porten taxímetre, s'autoritza que aquests, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, amb vista al que s'arreplega a continuació. Aquesta resolució s'ha de dur, obligatòriament, dins del vehicle que preste el servei de taxi.  
  
Des de Fins a Tarifa diürna Tarifa nocturna Mínim  
Recinte de celebració del festival SanSan Orpesa 14 - 16 - 5,00 -  
 Platja de la Conxa 15 - 17 - 5,00 -  
 Platja del Morro de Gos 15 - 17 - 5,00 -  
 Marina d'Or 17 - 20 - 5,00 -  
 Càmpings 20 - 22 - 5,00 -  
  
  
Les tarifes s'apliquen per recorregut, amb independència del nombre d'ocupants del vehicle.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 24 de març de 2017. El director general d'Obres Públiques, Transport i Mobilitat: Carlos Domingo Soler.